
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Lielapguldes Staļļi" Naudītes pagastā, Dobeles novadā, pārņemšanu valsts īpašumā Finanšu ministrijas valdījumā un pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 4.panta pirmā daļa, 5.panta pirmā daļa, 9.panta pirmā daļa, 14.panta nosacījumi, 42.panta pirmā daļa un 43.pants.
Pašvaldību likuma 10.panta pirmās daļas 16.punkts.
Dobeles novada domes 27.03.2025. lēmums Nr.163/5 “Par nekustamā īpašuma “Lielapguldes Staļļi”, Naudītes pagastā, Dobeles novadā, nodošanu valsts īpašumā”.
Ņemot vērā Ministru kabineta rīkojuma projektā “Par nekustamā īpašuma “Lielapguldes Staļļi”, Naudītes pagastā, Dobeles novadā, pārņemšanu valsts īpašumā Finanšu ministrijas valdījumā un pārdošanu”” (turpmāk – rīkojuma projekts) minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts konceptuāli atbalstīt  nekustamā īpašuma “Lielapguldes Staļļi” (nekustamā īpašuma kadastra Nr.4680 004 0040), Naudītes pagastā, Dobeles novadā, pārņemšanu bez atlīdzības valsts īpašumā Finanšu ministrijas valdījumā un ierosināt nekustamā īpašuma atsavināšanu.
1.2. Mērķis
Mērķa apraksts
Rīkojuma projekta mērķis ir pārņemt valsts īpašumā nekustamo īpašumu “Lielapguldes Staļļi”, Naudītes pagastā, Dobeles novadā, nodot to Finanšu ministrijas valdījumā, jo tas vairs netiek izmantots Ministru kabineta 16.07.2013. rīkojumā Nr.322 “Par Apguldes Profesionālās vidusskolas reorganizāciju” minēto pašvaldības funkciju īstenošanai. Ņemot vērā, ka nekustamais īpašums nav nepieciešams publisku personu funkciju nodrošināšanai, atļaut VNĪ to pārdot izsolē saskaņā ar Atsavināšanas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums “Lielapguldes Staļļi” (nekustamā īpašuma kadastra Nr. 4680 004 0040) - zemes vienība (zemes vienības kadastra apzīmējums 4680 004 0035) 2,51 ha platībā un trīs būves (būvju kadastra apzīmējumi 4680 004 0005 001, 4680 004 0005 002 un 4680 004 0005 003) - Naudītes pagastā, Dobeles novadā, (turpmāk – nekustamais īpašums “Lielapguldes Staļļi”)  ierakstīts Zemgales rajona tiesas Naudītes pagasta zemesgrāmatas nodalījumā Nr.100000941874 uz Dobeles novada pašvaldības vārda, lēmuma datums: 12.02.2025.

27.03.2025. pieņemts Dobeles novada domes lēmums Nr.163/5 “Par nekustamā īpašuma “Lielapguldes Staļļi”, Naudītes pagastā, Dobeles novadā, nodošanu valsts īpašumā” (turpmāk – Domes lēmums), ka nekustamais īpašums “Lielapguldes Staļļi” nododams bez atlīdzības valstij un lēmums nosūtāms Latvijas valsts Izglītības un zinātnes ministrijai.
Domes lēmumā norādīts, ka nekustamais īpašums “Lielapguldes Staļļi” vairs netiek izmantots un nav paredzams, ka arī turpmāk tas būs nepieciešams pašvaldības autonomo funkciju īstenošanai, līdz ar to tas bez atlīdzības nododams atpakaļ valstij kā to nosaka Publiskas personas mantas atsavināšanas likuma 42. panta pirmā daļa un Ministru kabineta 16.07.2013. rīkojums Nr.322 “Par Apguldes Profesionālās vidusskolas reorganizāciju” (turpmāk – MK rīkojums Nr.322).

Ar 22.04.2025. vēstuli Nr.4-4.1e/25/1003 Izglītības un zinātnes ministrija pārsūtīja Domes lēmumu Finanšu ministrijai, kā kompetentajai iestādei valsts nekustamo īpašumu pārvaldīšanas jomā, un lūdza sniegt atbildi pēc būtības. Vienlaikus Izglītības un zinātnes ministrija minētajā vēstulē norāda, ka nekustamais īpašums “Lielapguldes Staļļi” nav nepieciešams ministrijas vai tās padotībā esošo iestāžu funkciju veikšanai.

Saskaņā ar Domes lēmumā norādīto informāciju nekustamais īpašums “Lielapguldes Staļļi” tika izveidots nekustamā īpašuma “Lielapgulde” (nekustamā īpašuma kadastra Nr. 4680 004 0004), Naudītes pagastā, Dobeles novadā, kas Dobeles novada pašvaldībai tika nodots pašvaldības autonomo funkciju īstenošanai, sadales rezultātā.

Nekustamais īpašums "Lielapgulde" (nekustamā īpašuma kadastra Nr. 4680 004 0004) – divas zemes vienības 72,6 ha kopplatībā (zemes vienību kadastra apzīmējumi 4680 004 0004 un 4680 004 0005) un 13 būves (būvju kadastra apzīmējumi 4680 004 0004 001, 4680 004 0004 002, 4680 004 0004 004, 4680 004 0004 005, 4680 004 0004 006, 4680 004 0004 007, 4680 004 0004 008, 4680 004 0004 009, 4680 004 0004 012, 4680 004 0004 023, 4680 004 0005 001, 4680 004 0005 002 un 4680 004 0005 003) – Naudītes pagastā, Dobeles novadā (turpmāk – nekustamais īpašums “Lielapgulde”) Dobeles novada pašvaldībai tika nodots īpašumā bez atlīdzības, pamatojoties uz MK rīkojumu Nr.322, pašvaldības autonomo funkciju īstenošanai.

Saskaņā ar MK rīkojuma Nr. 322 6.punktu (ar grozījumiem, kas izdarīti ar Ministru kabineta 12.01.2016. rīkojumu Nr. 13 “Grozījumi Ministru kabineta 2013. gada 6.jūlija rīkojumā Nr. 322 “Par Apguldes Profesionālās vidusskolas reorganizāciju") nekustamais īpašums “Lielapgulde” Dobeles novada pašvaldībai tika nodots šādu pašvaldības autonomo funkciju īstenošanai: gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana); gādāt par iedzīvotāju izglītību (piemēram, iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm); veicināt iedzīvotāju veselīgu dzīvesveidu un sporta nodarbības; sekmēt saimniecisko darbību pašvaldības teritorijā, rūpēties par bezdarba samazināšanu.

Saskaņā ar MK rīkojuma Nr.322  6.1punktu Dobeles novada pašvaldībai nekustamais īpašums “Lielapgulde” jānodod bez atlīdzības valstij, ja tas vairs netiek izmantots MK rīkojuma Nr.322  6. punktā minēto pašvaldības funkciju īstenošanai.

Attiecīgi - īpašuma tiesības uz nekustamo īpašumu “Lielapagulde” 12.09.2013. Zemgales rajona tiesas Naudītes pagasta zemesgrāmatas nodalījumā Nr. 100000030612 tika izbeigtas Latvijas valstij Izglītības un zinātnes ministrijas personā un nostiprinātas uz Dobeles novada pašvaldības vārda. Minētajā zemesgrāmatas nodalījumā ierakstītas vairākas atzīmes, tostarp:
- “Atzīme – Dobeles novada pašvaldībai nekustamo īpašumu izmantot, lai īstenotu pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību, gādāt par iedzīvotāju izglītību, veicināt iedzīvotāju veselīgu dzīvesveidu un sporta nodarbības, sekmēt saimniecisko darbību pašvaldību teritorijā, rūpēties par bezdarba samazināšanu. Ja nekustamais īpašums netiek izmantots minēto funkciju īstenošanai, tad pašvaldība nekustamo īpašumu bez atlīdzības nodod valstij. Pamats: 2016.gada 12.janvāra Ministru kabineta rīkojums Nr.13”;
- “Atzīme - noteikts aizliegums atsavināt nekustamo īpašumu un apgrūtināt ar hipotēku (minēto aizliegumu nepiemēro, ja nekustamais īpašums tiek ieķīlāts par labu valstij (Valsts kases personā), lai iegūtu Eiropas Savienības fondu līdzekļus).”

Saskaņā ar Domes lēmuma norādīto informāciju, ņemot vērā to, ka daļu no nekustamā īpašuma “Lielapgulde” Dobeles novada pašvaldība vairs neizmantoja MK rīkojumā Nr.322 minēto funkciju īstenošanai, nekustamais īpašums “Lielapgulde” sadalīts piecos atsevišķos nekustamajos īpašumos: “Lielapguldes Lauki”, Naudītes pagastā, Dobeles novadā (zeme 14,7 ha, tajā skaitā 12,35 ha lauksaimniecībā izmantojamā zeme), “Lielapguldes Rietumi”, Naudītes pagastā, Dobeles novadā (24,08 ha, tajā skaitā 21,2 ha lauksaimniecībā izmantojamā zeme), “Lielapguldes Austrumi”, Naudītes pagastā, Dobeles novadā (25,55 ha, tajā skaitā 13,49 ha lauksaimniecībā izmantojamā zeme), “Lielapguldes Staļļi”, Naudītes pagastā, Dobeles novadā (zeme 2,51 ha, tajā skaitā 1,88 ha lauksaimniecībā izmantojamā zeme, un 3 (trīs) būves) un paliekošais nekustamais īpašums “Lielapgulde”, Naudītes pagastā, Dobeles novadā (zeme 4,35 ha, tajā skaitā 1,19 ha lauksaimniecībā izmantojamā zeme, un 9 (deviņas) būves).

Atbilstoši ierakstiem Zemgales rajona tiesas Naudītes pagasta zemesgrāmatas nodalījuma Nr. 100000030612  1.daļas 2.iedaļā (2.2.punkts)  - zemes vienība ar kadastra apzīmējumu: 4680 004 0035 un trīs būves (būvju kadastra apzīmējumi 4680 004 0005 001, 4680 004 0005 002, 4680 004 0005 003 (tagad – nekustamais īpašums “Lielapguldes Staļļi”) atdalīti no nekustamā īpašuma “Lielapgulde” 09.10.2024., tiem atvērts jauns zemesgrāmatas nodalījums Nr. 100000941874.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma “Lielapguldes Staļļi”  sastāvā ietilpst:
- zemes vienība (zemes vienības kadastra apzīmējums 4680 004 0035)  2,51 ha platībā, zemes vienības lietošanas mērķis: 0101 - Zeme, uz kuras galvenā saimnieciskā darbība ir lauksaimniecība, 2,51 ha; Zemes vienības platības sadalījums pa lietošanas veidiem: Lauksaimniecībā izmantojamās zemes platība, 1,8800 ha; Krūmāju platība, 0,0400 ha, Ūdens objektu zeme: 0,0400 ha, Zemes zem ēkām platība, 0,4600 ha, Zemes zem ceļiem platība: 0,0100 ha, Pārējās zemes platība: 0,0800 ha.
Zemes vienības fiskālā kadastrālā vērtība 01.01.2025. – 3482 euro, universālā kadastrālā vērtība 02.05.2025. – 13471 euro;
-  būve – Ferma (zirgu stallis) (būves kadastra apzīmējums 4680 004 0005 001), būves galvenais lietošanas veids: 1271 - Lauksaimniecības nedzīvojamās ēkas, būves kopējā platība: 684,2 m2, 01.01.2025. būves fiskālā kadastrālā vērtība ir 2629  euro, universālā kadastrālā vērtība ir 2365 euro;
- būve – Šķūnis (būves kadastra apzīmējums 4680 004  0005 002), būves galvenais lietošanas veids: 1271 - Lauksaimniecības nedzīvojamās ēkas, būves kopējā platība: 472,3 m2, 01.01.2025. būves fiskālā kadastrālā vērtība ir 1893  euro, universālā kadastrālā vērtība ir 2645 euro;
- būve – Angārs (būves kadastra apzīmējums 4680 004 0005 003), būves galvenais lietošanas veids: 1271 - Lauksaimniecības nedzīvojamās ēkas, būves kopējā platība: 428,5 m2, 01.01.2025. būves fiskālā kadastrālā vērtība ir 6835 euro, universālā kadastrālā vērtība ir 3428 euro.

Saskaņā ar NĪVKIS datiem nekustamā īpašuma “Lielapguldes Staļļi” fiskālā kadastrālā vērtība 10.02.2025. ir 14839 euro, universālā kadastrālā vērtība 02.05.2025. ir 21909 euro.
Saskaņā ar NĪVKIS datiem nekustamajam īpašumam “Lielapguldes Staļļi” noteikti 01.02.2025. reģistrēti šādi apgrūtinājumi:
- Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,3978 ha;
- Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,1422 ha;
- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, 0,1422 ha;
- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos, 0,3978 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, 0,0387 ha.

Saskaņā ar Nacionālās kultūras mantojuma pārvaldes (turpmāk – Pārvalde) 17.06.2025. vēstulē Nr. 2025/08-11/756 sniegto informāciju  nekustamais īpašums “Lielapguldes Staļļļi” nav iekļauts Valsts aizsargājamo kultūras pieminekļu sarakstā, bet tas atrodas vietējās nozīmes arhitektūras pieminekļa “Lielapguldes muižas apbūve” (valsts aizsardzības Nr. 4949, https://mantojums.lv/cultural-objects/4949) aizsardzības zonā.
Pārvalde norāda, ka kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums “Par kultūras pieminekļu aizsardzību” (turpmāk – Likums) un Ministru kabineta 26.10.2021. noteikumi Nr. 720 “Kultūras pieminekļu uzskaites, aizsardzības, izmantošanas un restaurācijas noteikumi”. Pārvalde informē, ka norādījumi par vietējās nozīmes arhitektūras pieminekļa “Lielapguldes muižas apbūve” izmantošanu un saglabāšanu publicēti oficiālajā izdevumā “Latvijas Vēstnesis” (Nr. 36, 20.02.2023.) un tajos ietvertas arī prasības pieminekļa aizsardzības zonā esošiem nekustamajiem īpašumiem. Vienlaikus Pārvalde lūdz rast iespēju nekustamā īpašuma “Lielapguldes Staļļi” izsoles sludinājumā un paziņojumā ietvert atsauci uz izdotajiem Norādījumiem kā vienu no nekustamā īpašuma turpmākās izmantošanas nosacījumiem.

Dobeles novada pašvaldība 29.05.2025. vēstulē Nr. 2.5/2025/2159  par nekustamā īpašuma “Lielapguldes Staļļi” sastāvā esošo zemes vienību (zemes vienības kadastra apzīmējums 4680 004 0035) sniegusi šādu informāciju:
- zemes vienība atrodas vietējās nozīmes lauksaimniecības teritorijā un tās izmantošana ir lauksaimniecība; pieļaujama viensētu apbūve, lauksaimnieciskās ražošanas uzņēmumu apbūve; papildizmantošanas veidi: inženiertehniskā infrastruktūra un transporta lineārā infrastruktūra. Šobrīd Dobeles novadam izstrādes stadijā ir jauns teritorijas plānojums, kurš paredz, ka minētā teritorija arī atradīsies vietējās nozīmes lauksaimniecības teritorijā un izmantošanas veidi paredzēti plašāki;
- uz zemes vienības atsavināšanu attiecas likuma “Par zemes privatizāciju lauku apvidos” 29. panta otrajā daļā minētie ierobežojumi darījumiem ar zemes īpašumiem;
- zemes vienība neatrodas degradētā teritorijā;
- zemes vienībai ir nodrošināta piekļūšana;
- Dobeles novada pašvaldība nav veikusi ieguldījumus zemes vienībā.

Papildus Dobeles novada pašvaldība norādījusi, ka zemes vienība (zemes vienības kadastra apzīmējums 4680 004 0035) ir nodota nomā zemnieku saimniecībai, zemes nomas līguma termiņš ir 31.12.2026.

02.09.2025. VNĪ saņemta Dobeles novada pašvaldības vēstule Nr.2.5/2025/3444 ar tai pievienotu  05.01.2022. Lauksaimniecībā  izmantojamās zemes nomas līgumu Nr. 9.2/2 (turpmāk- Zemes nomas līgums) un 18.02.2025. Vienošanās par grozījumiem 05.01.2022. lauksaimniecībā izmantojamās zemes nomas līgumā Nr.9.2/2 (reģistrēta zemes nomas līgumu reģistrā ar Nr.9.2/2025/99) (turpmāk – Vienošanās).

Saskaņā ar Zemes nomas līgumu Dobeles novada pašvaldība kā iznomātājs nodevusi zemnieku saimniecībai kā nomniekam zemes vienības “Lielapgulde” (zemes vienības kadastra apzīmējums 4680 004 0005), Naudītes pagastā, Dobeles novadā, daļu kopplatībā 15,16 ha ar līguma darbības termiņu no 05.01.2022. līdz 31.12.2026. Zeme nodota lietošanā atbilstoši zemes lietošanas mērķim – zeme, uz kuras galvenā saimnieciskā darbība ir lauksaimniecība (kods 0101).
Saskaņā ar 18.02.2025. noslēgto Vienošanos par grozījumiem, Zemes nomas līguma 1.1.apakšpunktā ieraksts par nomniekam iznomāto zemi grozīts, un nomniekam nodotas lietošanā zemes vienības: “Lielapguldes Lauki”, Naudītes pagastā, Dobeles novadā, daļa 12,35 ha kopplatībā (zemes vienības kadastra apzīmējums 4680 004 0034) un zemes vienība “Lielapguldes Staļļi”, 2,51 ha kopplatībā. Vienošanās stājusies spēkā ar 01.01.2025.
 
Zemes nomas līguma 7.3. apakšpunktā noteikts: “7.3. Ja tiek pieņemti jauni vai tiek grozīti esošie likumi, Ministru kabineta noteikumi vai citi normatīvie akti, un to normas līgumslēdzējiem ir saistošas, pusēm pildot līgumu jāievēro minēto normu noteikumi. Ja kāds līguma noteikums, neatkarīgi no pušu gribas, atkrīt, pārējie noteikumi saglabā savu spēku, ja vien nav atkrituši būtiski līguma noteikumi, bez kuriem tā izpilde ir kļuvusi neiespējama.”
Saskaņā ar Zemes nomas līguma 7.4.apakšpunktu Zemes nomas līgums ir saistošs abu līgumslēdzēju tiesību pārmantotājiem.
Saskaņā ar Zemes nomas līguma 6.1.apakšpunktu, puses var vienoties par līguma izbeigšanu.

Uz zemes vienības atsavināšanu ir attiecināms likuma “Par zemes privatizāciju lauku apvidos” 281.pants, kurā norādīti darījumu ar lauksaimniecībā izmantojamo zemi subjekti. Ievērojot minētā likuma 29. panta otrās daļas 5.punktu, šā likuma 28.panta ceturtajā daļā minētās personas nevar iegūt īpašumā lauksaimniecības zemi.


Atbilstoši likuma “Par zemes privatizāciju lauku apvidos” 30.2 panta pirmajai daļai (18.05.2017. likuma redakcijā ar grozījumiem, kas izdarīti ar 20.06.2024. likumu, kas stājas spēkā 18.07.2024.), ja zemes īpašnieks atsavina sev piederošo lauksaimniecības zemi, pirmpirkuma tiesības uz to secīgi ir:
1) zemes kopīpašniekam, kura pirmpirkuma tiesības īstenojamas Civillikumā noteiktajā kārtībā;
2) zemes nomniekam, kura zemes nomas līgums ir reģistrēts pašvaldībā vai zemesgrāmatā vismaz gadu pirms darījuma noslēgšanas dienas, par līguma reģistrāciju pusēm vienojoties rakstveidā. Ja zemi nomā vairākas personas, tās rakstveidā vienojas par pirmpirkuma tiesību izmantošanas kārtību;
3) Latvijas zemes fonda pārvaldītājam. Ja Latvijas zemes fonds izmanto savas pirmpirkuma tiesības, atsavināšanas darījums nav atceļams.
Saskaņā ar minētā likuma Pārejas noteikumu 13.punktu, grozījumi šā likuma 30.2 panta pirmajā daļā par tās izteikšanu jaunā redakcijā neattiecas uz zemes nomas līgumiem, kas reģistrēti pašvaldībā pirms šīs normas spēkā stāšanās dienas.

Līdz 17.07.2024. likuma “Par zemes privatizāciju lauku apvidos” 30.2 panta pirmā daļa noteica:
“Ja zemes īpašnieks pārdod viņam piederošo lauksaimniecības zemi, pirmpirkuma tiesības uz to ir zemes nomniekam un Latvijas zemes fonda pārvaldītājam, ievērojot šā panta otrās, trešās un ceturtās daļas nosacījumus.”
Saskaņā ar minētā likuma daļu (redakcijā, kas bija spēkā līdz 17.07.2024.) 30.2 panta otro, trešo un ceturto “Pirmpirkuma tiesības var izmantot šā likuma 28.1 panta pirmajā daļā minētā persona, kura nomā pārdodamo lauksaimniecības zemi un zemes nomas līgumu reģistrējusi pašvaldībā vismaz gadu pirms darījuma noslēgšanas dienas vai kura nomā pārdodamo lauksaimniecības zemi un kurai pirmpirkuma tiesības uz zemi pielīgtas un reģistrētas zemesgrāmatā.
Ja zemi nomā vairākas personas, kas atbilst šā panta otrās daļas nosacījumam, tās rakstveidā vienojas par pirmpirkuma tiesību izmantošanas kārtību. Ja vienošanās nav panākta, pirmpirkuma tiesības ir šā likuma 28.1 panta pirmajā daļā minētajai personai, kura nomā pārdodamo lauksaimniecības zemi un kurai pirmpirkuma tiesības uz zemi pielīgtas un reģistrētas zemesgrāmatā.
Ja šā panta otrajā daļā minētās personas nav vai ja zemes nomnieki nav vienojušies par pirmpirkuma tiesību izmantošanu, ievērojot šā panta trešo daļu, vai zemes nomnieks, kuram pirmpirkuma tiesības uz zemi pielīgtas un reģistrētas zemesgrāmatā, pirmpirkuma tiesības neizmanto, pirmpirkuma tiesības uz atsavināmo lauksaimniecības zemi var izmantot šā likuma 38. panta pirmajā daļā minētā Latvijas zemes fonda pārvaldītājs.”

Saskaņā ar Civillikuma 2126.pantu, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām.

Civillikuma 2174.pantā noteikts “Kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai.”
Starp Dobeles novada pašvaldību un zemnieku saimniecību noslēgtais Zemes nomas līgums Zemgales rajona tiesas Naudītes pagasta zemesgrāmatas nodalījumā Nr.100000941874 nav ierakstīts, līdz ar to pret trešajām personām tas nav saistošs.

Ievērojot minēto, atbilstoši likuma “Par zemes privatizāciju lauku apvidos” 30.2 pantā noteiktajam, pirmpirkuma tiesības uz atsavināmo lauksaimniecības zemi var izmantot Latvijas zemes fonda pārvaldītājs.
Pēc nekustamā īpašuma “Lielapguldes Staļļi” pārņemšanas atpakaļ valsts īpašumā Finanšu ministrijas valdījumā VNĪ vērtēs, vai ar nomnieku noslēgtais Zemes nomas līgums tiks  turpināts un attiecīgi – vai nomniekam atbilstoši likuma “Par zemes privatizāciju lauku apvidos” 30.2 pantā noteiktajam, būs pirmpirkuma tiesības uz atsavināmo lauksaimniecības zemi.

Ievērojot to, ka nekustamais īpašums "Lielapguldes Staļļi" nav nepieciešams valsts pārvaldes funkciju īstenošanai, līdz ar to optimālākais risinājums pēc nekustamā īpašuma "Lielapguldes Staļļi" pārņemšanas valsts īpašumā, ir tā virzīšana atsavināšanai.
Nekustamā īpašuma "Lielapguldes Staļļi" ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamajiem īpašumiem atbilstoši konkrētajam apgrūtinājumam.
Problēmas un risinājumi
Problēmas apraksts
Skatīt anotācijas sadaļu "Pašreizejā situācija".
Risinājuma apraksts
Rīkojuma projekta 2.punkts paredz pienākumu Finanšu ministrijai pārņemt no Dobeles novada pašvaldības nekustamo īpašumu "Lielapguldes Staļļi" un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā nekustamā īpašuma “Lielapguldes Staļļi” tirgus situāciju, izmantošanas iespējas un to, ka nekustamais īpašums vairs nav nepieciešams pašvaldības funkciju nodrošināšanai, kā arī Izglītības un zinātnes ministrijai vai tās padotības iestāžu funkciju īstenošanai, kā arī nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts konceptuāli atbalstīt nekustamā īpašuma pārņemšanu Finanšu ministrijas valdījumā un atsavināšanu, un attiecīga Ministru kabineta lēmuma sagatavošanu.
Ievērojot minēto, rīkojuma projekts paredz, ka pēc nekustamā īpašuma “Lielapguldes Staļļi”  tiesību nostiprināšanas zemesgrāmatā uz valsts vārda Finanšu ministrijas personā, tas tiek virzīts pārdošanai izsolē.
Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.

Nekustamais īpašums “Lielapguldes Staļļi” tiks atsavināts, ievērojot pirmpirkuma tiesīgo personu intereses saskaņā ar likuma “Par zemes privatizāciju lauku apvidos” 30.2 panta pirmo daļu.
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis” un  institūcijas, kas organizē nekustamā īpašuma atsavināšanu, tīmekļvietnē Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).
Ievērojot Pārvaldes 17.06.2025. vēstulē Nr. 2025/08-11/756 sniegto informāciju  un izteikto lūgumu, izsoles noteikumos tiks norādīta informācija par nekustamā īpašuma “Lielapguldes Staļļi” atrašanos vietējās nozīmes arhitektūras pieminekļa “Lielapguldes muižas apbūve” (valsts aizsardzības Nr. 4949, https://mantojums.lv/cultural-objects/4949) aizsardzības zonā un atsauce uz publikāciju par norādījumiem vietējās nozīmes arhitektūras pieminekļa “Lielapguldes muižas apbūve” izmantošanai un saglabāšanai.

Rīkojuma projekts paredz pēc nekustamā īpašuma "Lielapguldes Staļļi"  ierakstīšanas zemesgrāmatā uz valsts vārda Finanšu ministrijas personā un tā pārdošanas nekustamā īpašuma “Lielapguldes Staļļi” valdītājam  – Finanšu ministrijai uzdevumu nodot pircējam nekustamo īpašumu “Lielapguldes Staļļi” 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātai publiskai personai vai to iestādei valsts pārvaldes funkciju nodrošināšanai saskaņā ar Valsts pārvaldes iekārtas likumu, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto valsts nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu “Lielapguldes Staļļi”. Saskaņā ar likuma “Par zemes privatizāciju lauku apvidos” 30.2 panta pirmo daļu pirmpirkuma tiesības uz atsavināmo lauksaimniecības zemi var izmantot šā likuma 38.panta pirmajā daļā minētais Latvijas zemes fonda pārvaldītājs.
Juridiskās personas
Jā
Ietekmes apraksts
Dobeles novada pašvaldība, VNĪ.
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu “Lielapguldes Staļļi”. Saskaņā ar likuma “Par zemes privatizāciju lauku apvidos” 30.2 panta pirmo daļu pirmpirkuma tiesības uz atsavināmo lauksaimniecības zemi var izmantot šā likuma 38.panta pirmajā daļā minētais Latvijas zemes fonda pārvaldītājs.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Dobeles novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

